บาทเปิด 31.26 บาทต่อดอลล่าร์ แนวโน้มแกว่งแคบ
เงินบาทเปิดตลาด 31.26 บาทต่อดอลล่าร์ แนวโน้มแกว่งแคบ วอลุ่มเบาบาง รอปัจจัยใหม่ หลังตลาดต่างประเทศส่วนใหญ่หยุด
30 มี.ค. 2561

เงินบาทเปิดตลาด 31.26 บาทต่อดอลล่าร์ แนวโน้มแกว่งแคบ วอลุ่มเบาบาง รอปัจจัยใหม่ หลังตลาดต่างประเทศส่วนใหญ่หยุดนักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 31.26 บาท/ดอลลาร์ ใกล้เคียงจากเย็นวานนี้ที่ปิดตลาดที่ระดับ 31.25 บาท/ดอลลาร์ ล่าสุดเงินบาทขยับขึ้นไปเล็กน้อยที่ 31.23 บาท/ดอลลาร์ วันนี้มองว่าปริมาณการซื้อขายในตลาดจะเบาบาง เนื่องจากตลาดหุ้นของหลายประเทศปิดทำการเนื่องในวัน Good Friday ประกอบกับวันนี้ยังไม่มีปัจจัยสำคัญที่จะมีผลต่อการเคลื่อนไหวของค่าเงินบาทมากนัก"วันนี้บาทคงเคลื่อนไหวในกรอบแคบๆ วอลุ่มก็คงเบาบาง เพราะตลาดหุ้นในภูมิภาคหลายแห่งปิดทำการ เนื่องจากวัน  Good Friday" นักบริหารเงินระบุนักบริหารเงิน คาดว่า วันนี้เงินบาทจะเคลื่อนไหวในกรอบ 31.20-31.30 บาท/ดอลลาร์